Copyright: Copyright ® 1997 SuperOffice ASA


SuperOffice 4.0
Indhold

Installation og opgradering af SuperOffice 4.0

Introduktion

Før du installerer eller opgraderer til SuperOffice 4.0

Installation af SuperOffice på et netværk

Installation af enkeltbruger/server

Installation på en arbejdsstation

Første gang du starter SuperOffice


Introduktion

I dette afsnit om installation finder du oplysninger om:

•	Forberedelse før du installerer eller opgraderer.

•	Systemkrav.

•	Sikkerhedskopiering af programdisketter.

•	Installation af enkelt- og flerbrugerversion af SuperOffice.

•	Opgradering fra SuperOffice 2.5 eller 3.x til 4.0.

•	Opdatering af SuperOffice.


Før du installerer eller opgraderer til SuperOffice 4.0

Inden du starter installationen eller opgraderingen af SuperOffice, bør du kende de tre muligheder, du har: Ny installation, Opgradering eller Opdatering.

Relaterede emner:

Ny installation

Opgradering

Opdatering

Vælg den korrekte databasemotor

Udfyld registreringskortet eller opgraderingsskemaet

Tag en sikkerhedskopi af programdisketterne

Læs licensaftalen

Læs filen README.TXT

Systemkrav


Ny installation

Vælg Ny installation, hvis du installerer SuperOffice for første gang. Programmet installeres med en ny, tom database.


Opgradering

Vælg Opgradering, hvis du har version 2.x eller 3.x af SuperOffice og ønsker at opgradere til version 4.0.

Opgradering af en stor database kan tage lang tid, måske helt op til 12 timer, afhængig af databasens størrelse og den benyttede computer. Du kan starte opgraderingen, lige inden du afslutter din arbejdsdag, så opgraderingen foretages i løbet af natten. Kontrollér, at computeren ikke vil blive koblet af netværket i løbet af natten som følge af en automatisk sikkerhedskopiering. Alle brugere, som er logget på systemet, vil automatisk blive frakoblet, når opgraderingen af databasen starter.

Relaterede emner:

Tag en sikkerhedskopi af databasefilen


Tag en sikkerhedskopi af databasefilen

Før du starter opgraderingen til version 4.0, skal du tage en sikkerhedskopi af dine 2.x- eller 3.x-databasefiler. Herved sikrer du, at du stadig har en kopi af dine data, hvis noget går galt under opgraderingen.

Normalt finder du databasefilen SUPEROFF.DAT (til version 2.x) eller SUPEROF3.DAT (til version 3.x) i biblioteket <DREV>\SO_ARC\DATA\, hvor <DREV> normalt er C:\ (hvis du har en enkeltbrugerversion af SuperOffice). Hvis du har en flerbrugerversion, er <DREV> den server, hvor SuperOffice er installeret, f.eks. G:\ eller F:\.

Sådan kopierer du databasefilen fra version 2.x eller 3.x:

1.	Kontrollér, at ingen andre brugere benytter SuperOffice.

2.	Åbn Stifinder i Windows og skift til det bibliotek, som indeholder filen SUPEROFF.DAT eller SUPEROF3.DAT.

3.	Markér filen ved at klikke på den og vælg Kopier i menuen Rediger.

4.	Skift til biblioteket eller drevet, hvortil du vil kopiere databasefilen, f.eks. A:. Vælg Sæt ind i menuen Rediger.

Du er nu klar til at opgradere til version 4.0.


Opdatering

Vælg Opdatering, hvis du allerede har installeret version 4.0 og kun vil installere nye programfiler. Du kan også benytte denne valgmulighed, hvis du vil opgradere fra en enkeltbrugerversion af version 4.0 til en flerbrugerversion af SuperOffice.


Vælg den korrekte databasemotor

SuperOffice kan bruge to typer databasemotorer:

•	ODBC/SQL - databasemotorer, som understøtter Microsoft's åbne databasestruktur.

•	C-Tree - proprietær database, som følger med SuperOffice (samme som i version 2.x og 3.x).

Relaterede emner:

ODBC/SQL-database

C-Tree-database


ODBC/SQL-database

Hvis du vælger en ODBC/SQL-database, får du en "åben" database. En åben database giver den fordel, at du kan forespørge direkte i databasen fra andre programmer. Dette betyder, at du f.eks. kan benytte en rapportgenerator fra en tredjepartsleverandør til at oprette dine egne rapporter, eller til direkte at læse i SuperOffice-databasen fra andre programmer.

Hvis du vælger at benytte ODBC/SQL i en flerbrugerversion af SuperOffice, skal du desuden købe det aktuelle ODBC/SQL-databaseprogram. Enkeltbrugerversionen af SuperOffice indeholder en SQL-database fra Sybase som en run-time-version.

En ODBC/SQL-database i et flerbrugermiljø kræver mere systemadministration.


C-Tree-database

Hvis du vælger at benytteC-Tree-databasen (standard), kan du kun hente og forespørge på data i databasen fra de forskellige skærmbilleder og rapporter i SuperOffice. Når du køber SuperOffice, følger flerbrugerdatabasen automatisk og gratis med.

Hvis du installerer en enkeltbrugerversion af programmet og på et senere tidspunkt vil installere en flerbrugerversion, er det nyttigt først at vælge en databasemotor, som også kan benyttes, når du skifter til flerbrugersystemet. Du kan skifte til en flerbrugerdatabase på et senere tidspunkt, men det kræver lidt mere arbejde.

Du finder yderligere oplysninger om de forskellige databasetyper i kapitel 10, Avanceret systemvedligeholdelse, i denne håndbog.


Udfyld registreringskortet eller opgraderingsskemaet

Udfyld registreringskortet eller opgraderingsskemaet, der ligger i programpakken og fax eller send det til SuperOffice Corporation. Når vi modtager det, kan vi registrere dig og sende dig en kodenøgle. Med kodenøglen kan du fuldt ud bruge SuperOffice ud over de 60 dage efter din installation eller opgradering.

Som registreret bruger af SuperOffice modtager du løbende oplysninger om nye opdateringer og opgraderinger samt andre værdifulde informationer, f.eks. i form af nyhedsbreve fra SuperOffice.


Tag en sikkerhedskopi af programdisketterne

Før du installerer eller opgraderer SuperOffice, bør du tage en sikkerhedskopi af programdisketterne. Brug DOS-kommandoen DISKCOPY til at kopiere disketterne.


Læs licensaftalen

Du bør læse licensaftalen, inden du åbner konvolutten med programdisketterne til SuperOffice. Når du først har åbnet konvolutten, godtager du automatisk betingelserne i licensaftalen.


Læs filen README.TXT

I filen README.TXT kan du læse om alle ændringer i programmet eller håndbogen, som ikke kom med, før denne håndbog gik i trykken.


Systemkrav

For at kunne køre SuperOffice 4.0 skal du have følgende hardware og software:

•	Windows 3.1 eller senere.

•	VGA-skærm eller bedre.

•	Mindst 6 MB ledig plads på harddisken.

•	Mindst 8 MB hukommelse (RAM). Hvis du påtænker at benytte andre programmer sammen med SuperOffice, bør du have mindst 16 MB RAM.

•	Mus eller andet pegeredskab.


Installation af SuperOffice på et netværk

Installation på et netværk betyder, at du installerer SuperOffice på en server, som andre brugere har adgang til, og hvor SuperOffice-datafilerne kan deles af alle brugerne af SuperOffice. En netværksinstallation adskiller sig fra en enkeltbrugerversion ved, at du først installerer SuperOffice og databiblioteket på serveren og derefter kører individuelle installationer på hver arbejdsstation.

Relaterede emner:

Netværkstyper

Installation af SuperOffice på et netværk med en dedikeret filserver

Installation af SuperOffice på et distribueret netværk med serveren som arbejdsstation


Netværkstyper

I SuperOffice skelnes der mellem to netværkstyper: Netværk med én eller flere dedikerede filservere (dvs. servere, som ikke benyttes som arbejdsstationer) og distribuerede netværk eller peer-to-peer netværk (netværk, hvor én eller flere arbejdsstationer også benyttes som en filserver). Herunder gives eksempler på begge netværkstyper:

Eksempler på netværk med dedikerede filservere:

Novell NetWare, Windows NT Advanced Server, LAN Manager OS/2 LAN Server, Banyan Vines og mange andre.

Eksempler på distribuerede eller peer-to-peer netværk:

Windows 95, MS Windows for Workgroups, Novell NetWare Lite, Artisoft LANtastic og mange andre.

Relaterede emner:

Netværksinstallation med SuperOffice-data i en ODBC/SQL-database


Netværksinstallation med SuperOffice-data i en ODBC/SQL-database

Hvis du vil bruge en ODBC/SQL-database, skal du først gøre følgende:

•	installere databaseserveren

•	installere ODBC-driverne på den computer, hvor du vil installere SuperOffice

•	definere en datakilde (DSN) i ODBC

•	starte databasemotoren på den computer, du skal installere fra.

Hvis du ikke tidligere har defineret en datakilde, bør du benytte SuperOffice som DSN. Læs mere om datakilder i kapitel 10, Advanceret systemvedligeholdelse.

Bemærk: Hvis du installerer en ny Sybase SQL-server på netværket, findes der på en af installationsdisketterne en tom SuperOffice-database, som du kan benytte til at starte med. Databasen er komprimeret, og du kan pakke den ud med DOS-kommandoen EXPAND.


Installation af SuperOffice på et netværk med en dedikeret filserver

Hvis du har et netværk med en dedikeret filserver, skal du udføre installationen fra en af arbejdsstationerne. Inden du installerer, skal du gøre følgende:

•	Bestem, hvor du vil installere SuperOffice (drev og bibliotek). Du bør installere SuperOffice på det drev, hvor dine andre netværksprogrammer er installeret.

•	Programbiblioteket bør hedde SUPEROFF. Stien til programbiblioteket kan f.eks. være P:\WINAPPS\SUPEROFF.

•	Bestem, hvor du vil placere SuperOffice-dataene. Dataene i SuperOffice omfatter selve datafilen plus alle dokumenter og skabeloner. Du bør kalde dette bibliotek for SO_ARC. Eksempelvis kan stien til databiblioteket være S:\SO_ARC.

•	Sørg for, at alle medarbejdere, som skal have adgang til SuperOffice, har adgang til de ovennævnte drev og biblioteker, når de logger på netværket.

•	Hvis du kan angive brugergrupper på netværket, er det nyttigt at oprette en gruppe med navnet SuperOffice. I de fleste netværk kan du siden hen angive, at alle brugere i denne gruppe har adgangsrettigheder til de korrekte drev og biblioteker.

Almindelige SuperOffice-brugere skal have følgende adgangsrettigheder til de viste biblioteker:

Programbibliotek for SuperOffice og  alle tilhørende underbiblioteker:	Databiblioteket og alle tilhørende  underbiblioteker:
Kun læserettigheder.	Alle rettigheder (ret til at læse, ændre, slette og oprette).
Når du er færdig med disse forberedelser, kan du starte en af arbejdsstationerne og herfra logge på netværket for at starte installationen (du skal have adgangsrettigheder til såvel program- som databibliotekerne). Følg den trinvise vejledning i afsnittet Installation af enkeltbruger/server senere i dette kapitel.


Installation af SuperOffice på et distribueret netværk med serveren som arbejdsstation

Hvis du anvender et distribueret netværk, installerer du først serverversionen af SuperOffice direkte på den computer, som skal fungere som filserver. Følg vejledningen i afsnittet Installation af enkeltbruger/server.

Når du har installeret serverversionen, skal du oprette programbiblioteket og databiblioteket som to forskellige ressourcer på serveren, hvis dette ikke allerede er sket. Hvis du ønsker det, kan du også oprette hele serverdrevet som en netværksressource.

Inden du starter installationen af SuperOffice på arbejdsstationerne, skal du gøre følgende:

•	Beslut dig for, hvilket drev på hver arbejdsstation der skal repræsentere databiblioteket på serveren, hvor SuperOffice er installeret. Dette drev bør være permanent tilknyttet hver enkelt computer og bør være det samme på hver arbejdsstation.

•	Beslut dig for, hvilket drev på hver arbejdsstation der skal repræsentere programbiblioteket på serveren, hvor SuperOffice er installeret. Dette drev behøver ikke permanent at være tilknyttet arbejdsstationerne, hvis programmet findes på hver computer.

Eksempel på opsætningen for en distribueret server:

1.	Installér SuperOffice i biblioteket C:\SUPEROFF. Dataene findes i biblioteket C:\SO_ARC.

2.	Distribuér biblioteket C:\SO_ARC permanent på serveren og navngiv ressourcen SOData. Tilknyt ressourcen sådan, at alle brugere har alle adgangsrettigheder til den.

3.	Distribuér biblioteket C:\SUPEROFF på serveren og navngiv denne ressource SOApps.

4.	Definér drev S: på arbejdsstationen og tilknyt dette drev permanent til ressourcen SOData.

5.	Definér drev P: og tilknyt ressourcen til SOApps.

I dette eksempel er der nu på hver arbejdsstation angivet programbiblioteket P: og databiblioteket S:.

Når du har gjort dette, kan du køre installationen for hver arbejdsstation. Læs mere om dette i afsnittet Installation på en arbejdsstation.


Installation af enkeltbruger/server

Du bør have læst de foregående afsnit, inden du installerer SuperOffice.

Sådan installerer du enkeltbruger- og serverversionen af SuperOffice 4.0:

1.	Start Windows og indsæt den første programdiskette i drev A:

2.	Vælg Kør fra menuen Start i Windows 95. Dialogboksen Kør vises.

3.	Skriv A:SETUP i feltet Åbn, og klik på OK. Dialogboksen Installationssprog vises.

4.	Vælg det sprog, som skal benyttes under installationen. Klik på knappen Fortsæt. Dialogboksen SuperOffice 4.0 Installation vises.

5.	Hvis du vil installere en enkeltbrugerversion af SuperOffice, skal du klikke på en af knapperne i dialogboksens venstre side. Hvis du vil installere serverversionen, skal du vælge en af knapperne i højre side. Du kan vælge mellem Ny installation, Opgradering fra 2.x eller 3.xtil 4.0 og Opdatering (kun programfiler).

Vælg Ny installation, hvis det er første gang, du installerer SuperOffice. Programmet installeres med en tom databasefil.

Vælg Opgradering fra 2.x eller 3.x, hvis du har version 2.x eller 3.x af SuperOffice. Når du opgraderer, konverteres din tidligere database til det nye format i version 4.0.

Hvis du har en flerbrugerversion af SuperOffice, skal alle brugere samtidig skifte til version 4.0, når du har opgraderet. Hvis du installerer serverversionen, kan flere brugere få samtidig adgang til den samme database. Når du installerer denne version, får du flere filer, end hvis du kun installerer enkeltbrugerversionen.

Af sikkerhedsmæssige grunde sletter installationsprogrammet ikke den tidligere version af SuperOffice, når du opgraderer. Du kan slette de gamle filer, når du er helt sikker på, at opgraderingen til version 4.0 er udført korrekt.

VIGTIGT! Hvis din virksomhed har medarbejdere, som kører SuperOffice Travel og som i øjeblikket ikke er logget på, skal de alle foretage en central opdatering, før du opgraderer til version 4.0.

Vælg Opdatering, hvis du allerede har installeret version 4.0 og kun vil installere nye programfiler. Du kan også benytte valget, hvis du opgraderer fra en 4.0-enkeltbrugerløsning til serverversionen af SuperOffice. Valget har ingen indvirkning på dine data, men tilføjer eller opdaterer kun programfilerne.

Når du har valgt den ønskede version, vises dialogboksen SuperOffice Installation.

6.	Øverst i dialogboksen kan du se den valgte installationstype. Hvis du har valgt en forkert type, kan du gå et trin tilbage ved at benytte knappen Tilbage og derefter vælge den korrekte installationstype.

7.	Vælg den ønskede databasetype i feltet Databasetype. Læs eventuelt afsnittet Før du installerer eller opgraderer SuperOffice 4.0, hvis du ønsker yderligere oplysninger om de forskellige databasetyper. Feltet er nedtonet, hvis du er i færd med at opdatere.

Vælg SuperOffice standard (C-Tree), hvis du ikke har planer om at få adgang til SuperOffice-data vha. andre databaseprogrammer eller rapportgeneratorer.

Hvis du har planer om på et senere tidspunkt at opgradere til en flerbrugerversion af SuperOffice, men ikke ønsker at anskaffe en flerbrugerlicens til Sybase SQL Anywhere, skal du vælge SuperOffice CTree eller installere enkeltbrugerversionen af den ODBC/SQL-database, du fremover vil benytte sammen med SuperOffice-serverversionen.

Hvis du vælger Anden ODBC-database, skal du have installeret ODBC-databasen på forhånd og angivet datakilden for den. Listen med tilgængelige datakildenavne (Data Source Name) i dialogboksen SuperOffice Installation er den samme som den liste, der kan vises ved at vælge ODBC fra Kontrolpanel i Windows. Det er ikke sikkert, at du har adgang til alle listens datakilder. kapitel 10, Avanceret systemvedligeholdelse, indeholder yderligere oplysninger om de datakilder, du kan benytte.

8.	I feltet Program under Biblioteker vælger du, hvilket bibliotek programfilerne skal installeres i. Du bør benytte SUPEROFF, men du kan angive et andet, hvis du ønsker det. Klik på knappen Gennemse, hvis du vil finde et bestemt bibliotek.

Hvis du opgraderer fra version 2.x/3.x, anbefales det, at du vælger det samme programbibliotek, som du har benyttet tidligere. Gamle filer i biblioteket vil ikke blive overskrevet eller slettet.

9.	I feltet Data under Biblioteker angiver du, hvilket bibliotek datafilerne skal installeres i. Du bør benytte SO_ARC, men du kan angive et andet, hvis du ønsker det. Klik på knappen Gennemse for at finde et bestemt bibliotek

Hvis du opgraderer fra version 2.x/3.x, skal du vælge det samme bibliotek, som du har benyttet tidligere. Ved opgraderingen overskrives dine gamle data ikke. Feltet er nedtonet, hvis du foretager en opdatering.

10.	Hvis det er første gang, du installerer SuperOffice, skal du vælge, hvilket tekstbehandlingsprogram du vil benytte sammen med SuperOffice. Husk at vælge den korrekte version af tekstbehandlingssystemet, f.eks. Microsoft Word 6.0 eller Microsoft Word 7.0 eller nyere.

Vælg Andet, hvis det ønskede tekstbehandlingssystem ikke findes på listen. Når installationen er færdig, skal du manuelt tilknytte det ønskede program til SuperOffice fra menuen Vedligeholdelse. Læs mere om applikationer og skabeloner i kapitel 8.

Hvis du opgraderer fra en tidligere version af SuperOffice eller er i færd med at opdatere programmet, kan du ikke vælge tekstbehandlingssystem her.

11.	Vælg det regnearksprogram, du vil benytte sammen med SuperOffice. Husk at vælge den korrekte version af det program, du vil benytte.

Vælg Andet, hvis det ønskede regnearksprogram ikke findes på listen. Når installationen er færdig, skal du manuelt tilknytte det ønskede program til SuperOffice fra menuen Vedligeholdelse. Læs mere om applikationer og skabeloner i kapitel 8.

Hvis du opgraderer fra en tidligere version af SuperOffice eller er i færd med at opdatere programmet, kan du ikke vælge regnearksprogram her.

12	I feltet SuperOffice-sprog skal du angive det sprog, du ønsker at SuperOffice skal benytte som standard. Hvis du vælger Dansk, vises alle tekster i SuperOffice på dansk.

Du kan også installere andre sprog. Dette valg kan være nyttigt i virksomheder, hvor forskellige medarbejdere har behov for forskellige sprogversioner af programmet, men benytter samme database. Markér afkrydsningsfeltet Tilføj flere sprog, hvis du vil installere flere sprogversioner af programmet. Vælg herefter de ønskede sprog.

Husk, at hvis du vælger flere sprog, bliver programbiblioteket større. Hvert sprog benytter ca. 400 KB på harddisken.

Hvis du vælger flere sprog, vises dialogboksen Ekstra sprog.

13.	I denne dialogboks vises alle de tilgængelige sprog. Klik på det eller de ønskede sprog, og klik derefter på Fortsæt. Hvis du ikke ønsker at tilføje flere sprog, skal du klikke på Tilbage.

14.	Klik på knappen Installer i dialogboksen SuperOffice Installation, når du har foretaget alle dine valg. Nu installeres alle de ønskede filer på computeren.

Når installationen er udført, vises en meddelelse om, at installationen er færdig. Klik på OK for at afslutte.

Relaterede emner:

Efter en opgradering

Netværksopsætning

Sikkerhedskopiering


Efter en opgradering

Når du har opgraderet en eksisterende version af SuperOffice, bør du først kontrollere, at den nye version fungerer korrekt, og at alle data er konverterede. Når dette er gjort, skal du tage en sikkerhedskopi af både den gamle og den nye database.

Når du er sikker på, at det nye program fungerer korrekt, og at alle data er intakte, kan du slette de gamle programfiler og den gamle databasefil. Navnet på den gamle database er SUPEROFF.DAT (for 2.x) og SUPEROF3.DAT (for 3.x), og filen findes normalt i biblioteket SO_ARC\DATA.

I programbiblioteket kan du nu slette følgende filer, hvis du benyttede SuperOffice version 2.x: SUPEROFF.EXE, SUPERWP.DLL, SUPERBTN.DLL, CTPWIN.DLL, REBUILD.EXE, SUPERFNT.FON, SUPEROFF.INI og SOTRAVEL.EXE, hvis de findes der. Hvis du benyttede SuperOffice version 3.x, kan du slette SUPEROF3.EXE.


Netværksopsætning

Når du installerer SuperOffice på en server, bør de installerede filer afmærkes på den korrekte måde. Afmærkningen afhænger af den aktuelle netværksserver.

Når du har afsluttet serverinstallationen og har startet SuperOffice for den første gang, skal alle filer i programbiblioteket afmærkes som skrivebeskyttede. På nogle netværk er dette et krav, for at programmet kan startes.

Hvis du installerede den C-Tree proprietære SuperOffice-database, bør du markere filerne SUPEROF4.DAT og LOCK4.DAT for skrivning, læsning og deling.

Eksempel med Novell NetWare:

Programbibliotek:	flag *.* ro
For proprietær database:	flag SUPEROF4.DAT s rw
flag LOCK4.DAT s rw

Eksempel med Windows for Workgroups-server eller Artisoft LANtastic:

Programbibliotek:	attrib -r *.*

Relaterede emner:

Dokumentbeskyttelse


Dokumentbeskyttelse

Alle brugere tildeles deres egne dokumentbiblioteker. Hvis du vil beskytte dokumenterne, så brugerne ikke kan åbne andres dokumenter, skal du tildele beskyttelse på brugernes biblioteker. Se dokumentationen til netværket, hvis du ønsker oplysninger om, hvordan biblioteker beskyttes. Brugerbibliotekerne har samme navn som bruger-ID'erne i SuperOffice og findes som underbiblioteker til biblioteket SO_ARC.

Du kan også beskytte dokumentskabelonerne, som findes i biblioteket SO_ARC\TEMPLATE. Kun brugere, som skal have mulighed for at ændre dine skabeloner, bør tildeles skriverettigheder. Alle andre brugere bør kun have læserettigheder.


Sikkerhedskopiering

Når du erbejder med et produkt som SuperOffice, er det meget vigtigt, at du jævnligt tager sikkerhedskopier af dine data. Du kan selv vælge, hvilken metode til sikkerhedskopiering du vil benytte, men du skal sikre dig, at databasefilen i det mindste bliver sikkerhedskopieret, og helst også alle brugeroprettede dokumenter.

Hvis du benytter C-Tree versionen af SuperOffice, er databasefilen SO_ARC\DATA\SUPEROF4.DAT. Hvis du benytter Sybase SQL Anywhere-databasen som følger med SuperOffice, er filen SO_ARC\DATA\SUPEROF4.DB. Du kan læse mere om sikkerhedskopiering i håndbøgerne til din ODBC database, hvis du benytter en af de andre ODBC-databaser.

VIGTIGT! Sørg for, at ingen brugere er logget på SuperOffice, når du tager sikkerhedskopien. På nogle servere kan du definere, at brugere, der eventuelt er logget på, automatisk vil blive logget af, når sikkerhedskopieringen starter.


Installation på en arbejdsstation

Hvis du har installeret flerbrugerversionen af SuperOffice på et netværk, skal du konfigurere hver arbejdsstation, som skal benytte SuperOffice.

Sådan konfigurerer du arbejdsstationerne:

1.	Gå til den første arbejdsstation, og vælg Kør i menuen Start i Windows 95. Dialogboksen Kør vises.

2.	Skriv følgende tekst i tekstfeltet:

<DREV>\SUPEROFF\SOWRKSTN\SETUP.EXE

hvor <Drev> er det drev på netværket, hvor du har installeret flerbrugerversionen. Dialogboksen Installation af arbejdsstation vises.

4.	Vælg den ønskede type.

Vælg Arbejdsstation, hvis du vil installere en arbejdsstation, som altid er tilsluttet netværksserveren, f.eks. en stationær computer.

Vælg Distribueret, hvis du har et distribueret netværk eller vil installere SuperOffice-programfilerne lokalt på din egen computer.

Hvis du vil installere SuperOffice på en bærbar computer, skal du vælge SuperOffice Travel. Når du installerer Travel-versionen, kan du også benytte SuperOffice, selvom du ikke er tilsluttet netværket. Læs mere om Travel i kapitel 6 i SuperOffice Brugerhåndbog.

5.	Når du har valgt den korrekte installationstype, vises en ny dialogboks. Felterne i dialogboksen er stort set de samme som i den dialogboks, der vises, når du installerer enkeltbruger/server-versionen.

Du skal først definere et bibliotek til programfilerne og til datafilerne samt vælge sprog. Følg trin 7 til 13 i afsnittet Installation af enkeltbruger/server tidligere i dette kapitel. Klik på knappen Installer, når du er færdig. Hvis installationsprogrammet ikke kan finde databasen, vises dialogboksen Vælg arkivbibliotek.

6.	Kontrollér, at du er tilsluttet netværket, og klik på knappen Gennemse for at vælge det arkivbibliotek, SuperOffice bruger, f.eks. F:\SO_ARC.


Første gang du starter SuperOffice

Når du starter SuperOffice for første gang, skal du angive serienummer, firmanavn, land og administrator af SuperOffice (SO-administrator).

Sådan udfylder du dialogboksen Serienummer:

1.	Angiv serienummeret fra programpakken i feltet Serienummer. Serienummeret findes på pakken og på den første programdiskette. Tryk på TAB for at flytte markøren til feltet Firmanavn.

2.	Skriv navnet på dit firma og flyt markøren til feltet Land. Vælg det land, du bor i ved at klikke på listepilen. Tryk på TAB.

3.	I boksen SO-administrator skriver du navnet på den person, der er ansvarlig for SuperOffice i din virksomhed. Hvis dette er dig, skriver du dit eget for- og efternavn. SuperOffice opretter dit bruger-ID.

4.	Klik på OK, når du har angivet oplysningerne. Dialogboksen Dit kodeord vises.

5.	Skriv den adgangskode, du vil benytte, og gentag den for at verificere den. Klik på OK. Du er nu klar til at benytte SuperOffice.

Inden du starter med at indtaste oplysninger eller importere en eksisterende datafil, bør du oprette medarbejderne i din egen virksomhed og tilpasse SuperOffice, så programmet opfylder dit firmas specifikke behov. Læs mere herom i afsnittet Medarbejdere i kapitel 7 i SuperOffice Brugerhåndbog.